Správa je predkladaná v zmysle §18 f zákona NR SR č. 369/1990 Zb. o obecnom zriadení
v znení neskorších zmien a doplnkov a v zmysle Štatútu mesta Košice §18 ods. 4 od posledného riadneho rokovania Mestského zastupiteľstva v Košiciach konaného dňa 05. 12. 2011. 
A)	Kontrolná činnosť bola vykonaná v týchto subjektoch:
-	Správa mestskej zelene v Košiciach, Rastislavova 79, Košice
-	Základná škola Považská 12, Košice 
-	Magistrát Mesta Košice, Tr. SNP č. 48/A, Košice
-	Zoologická záhrada, Široká 31, Košice
Kontroly boli zamerané na nakladanie s majetkom a vybraných položiek príjmov a výdavkov,
dodržiavanie zákona č. 583/2004 Z. z. o rozpočtových pravidlách územnej samosprávy v znení neskorších predpisov, zákona č. 523/2004 Z. z. o rozpočtových pravidlách verejnej správy, zákona č. 431/2002 
Z. z. o účtovníctve v znení neskorších predpisov, zákona č. 25/2006 Z. z. o verejnom obstarávaní v znení 
neskorších predpisov, zákona č. 152/1994 Z. z. o sociálnom fonde v znení neskorších predpisov, 
zákona č. 283/2002 Z. z. o poskytovaní cestovných náhradách, zákona č. 502/2001 Z. z. o finančnej kontrole a vnútornom audite. Kontrolná činnosť bola vykonávaná podľa základných pravidiel kontrolnej činnosti. 

Zhrnutie kontrolnej činnosti: 
1)	Správa mestskej zelene v Košiciach, Rastislavova 79, Košice
Kontrolná skupina ÚHK bola poverená vykonať kontrolu hospodárenia a vybraných položiek príjmov a výdavkov za obdobie rokov 2009 – 2010. Kontrolné zistenia:

-	nerealizovanie inventarizácií peňažných prostriedkov vo vedľajších pokladniach štyri-krát ročne v zmysle zákona o účtovníctve
-	kolektívna zmluva nie je spracovaná v zmysle platnej legislatívy a jej ustanovenia vzťahujúce sa na odstupné a odchodné sú nad rámec možností, ktoré sú v rámci legislatívy limitované. V súvislosti s uvedeným došlo v roku 2009 v jednom prípade k vyplateniu odstupného nad rámec možného 
limitu o tri funkčné platy v celkovej sume 540,81 €. V roku 2010 došlo v dvoch prípadoch k vyplateniu odchodného nad rámec možného limitu o jeden mesiac, čo vo finančnom vyjadrení predstavuje celkovú sumu 1 640,27 €.
-	nesprávne vyhodnotenie súťažnej ponuky v zmysle výzvy na predkladanie ponúk a súťažných 
podkladov. Nesprávny postup komisie nemal vplyv na celkové vyhodnotenie súťaže.
2)	Základná škola Považská 12, Košice
Kontrolná skupina ÚHK bola poverená vykonať kontrolu nakladania s majetkom a vybraných položiek príjmov a výdavkov za rok 2010. Kontrolné zistenia:
-	niektoré zmluvy o nájme nebytových priestorov neboli prehodnotené v zmysle aktuálnych Pravidiel prenajímania školského majetku vo vlastníctve mesta Košice
-	prenajímateľ nevyzval nájomcu zaplatiť úrok z omeškania
-	uzavretou zmluvou o prenájme medzi ZŠ Považská 12 a spoločnosťou DANNAX SPORT spol. sr.o. na prenájom telocvične na ul. Škultétyho 10 disponoval prenajímateľ s predmetným nebytovým priestorom bez Zmluvy o zverení do správy. Akékoľvek prenajímanie tretím osobám nie je právne doložené. Uzatvorenie zmluvy malo byť vykonané pod hlavičkou mesta Košice, ktoré je výlučným vlastníkom majetku.
-	nájomné za prenajatý majetok na ul. Škultétyho 10 bolo určené nesprávne a v rozpore s pravidlami, nakoľko v predmetných pravidlách je uvedené, že športové zariadenia škôl a školských zariadení môžu byť prenajímané za určené nájomné pre športové kluby, čo v prípade nájomcu DANNAX SPORT spol. s r.o. nezodpovedá skutočnosti. Uvedená spoločnosť nie je športový klub, ale obchodná spoločnosť, pre ktorú podľa pravidiel platí iná výška nájmu, čím bol nájomca  neoprávnene znevýhodnený
-	priestory telocvične využívajú okrem žiakov ZŠ Považská 12 aj žiaci Evanjelického gymnázia, avšak bez zmluvy o prenájme, a tým aj bez úhrady za užívanie
-	mesto Košice od roku 2007 do dnešného dňa nevypracovalo a nezabezpečilo podpísanie zmluvy o zverení majetku mesta do správy ZŠ Považská 12
-	ZŠ za účelom poskytovania právnych služieb uzatvorila zmluvu o právnom zastupovaní s advokátom za paušálnu úhradu. Pri faktúrach nebol doložený rozpis vykonaných prác, rozsah právneho zastupovania a iných úkonov vykonávaných advokátom.
-	faktúra vo výške 86 594,75 € od dodávateľa LAMI BP spol. s r.o. Košice je vystavená bez súpisu vykonaných prác, rozpočet nie je podpísaný objednávateľom a  pri kontrole nebol predložený stavebný denník
-	účtovná jednotka porušila § 29 ods. 3 zákona o účtovníctve, keď nebola vykonaná inventarizácia pokladne v ŠJ minimálne 4-krát. ŠJ nemá stanovený finančný limit finančných prostriedkov.

3)	Magistrát mesta Košice, Kancelária primátora
Na základe doplňujúcej požiadavky k interpelácii poslanca boli vyžiadané dodávateľské faktúry od spoločnosti LAMI BP spol. s r.o. Košice, zo Strediska služieb škole a  referátu školstva, športu a mládeže MMK. Príslušná PO realizovala stavebnú činnosť v školských zariadeniach: MŠ Žižkova 4, MŠ Kalinovská 9, MŠ Jaltská 33 a ZŠ Galaktická 9 - telocvičňa. Kontrolné zistenia:

-	preberanie prác a vykonanie vecnej kontroly bolo zo strany objednávateľa MMK len formálne. Ak by bolo vykonané dôsledne v zmysle § 10 zákona č. 431/2002 Z. z. o účtovníctve, cena práce za jednotlivé dodané práce by bola oproti rozpočtu nižšia o 6 089,57 € bez DPH (183 454,38 Sk)
-	nedôsledne vykonávané preberanie vykonaných prác od zhotoviteľa, nakoľko v celkovom objeme finančných zdrojov neodkontrolovali navýšenie rozpočtu pri sociálnych zariadeniach o 1 361,48 € bez DPH (41 015,94 Sk). Zmena nebola uvedená v súpisoch vykonaných prác, 
-	v dvoch prípadoch sa neuzatvorili zmluvy o dielo. Ide o subjekty ZŠ Galaktická 9 – telocvičňa, v sume 31 120,44 € (s DPH) a MŠ Kalinovská 9, v sume 51 055 € (s DPH). Zhotoviteľ dodal práce len na základe objednávok. 

4)	Zoologická záhrada, Široká 31, Košice
Mestu Košice bol zaslaný podnet vo veci porušenia právnych predpisov v Zoologickej záhrade Košice. Kontrolné zistenia:

-	porušenie zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov
-	kontrolou sa nepotvrdilo porušovanie právnych predpisov priamo konaním riaditeľa ZOO Košice 

Bližšie informácie o ďalších kontrolných zisteniach sú uvedené v Správe o výsledkoch kontrol, ktorá je súčasťou tejto správy a prílohu tvoria prijaté opatrenia na nápravu nedostatkov. 
Podľa plánu kontrolnej činnosti prebieha kontrola v Stredisku sociálnej pomoci mesta Košice za obdobie rokov 2009 a 2010, kontrola poskytnutých dotácií za rok 2011 v zmysle VZN č. 76 a § 7 zákona č.583/2004 Z.z. o rozpočtových pravidlách v subjekte MMK a kontrola v ZŠ Bukovecká č. 17, Košice. Výsledky kontrol budú predložené na najbližšie rokovanie MZ. Paralelne sa vykonáva tematická kontrola na základe podnetu. Ide o kontrolu postupu mesta Košice pri uzatvorení dodatku č. 2 ku Zmluve o nájme č.200090000600 zo dňa 21.04.2011 medzi mestom Košice a spoločnosťou AUPARK KOŠICE, spol. s r.o..
B)	Podnety verejnosti
FO – poplatok za komunálny odpad. FO sa neodvolala v zákonnej lehote za spätné vyrubenie dane za komunálny odpad. Odborný referát MMK postupoval v zmysle zákona č. 582/2004 Z. z. o miestnych daniach a VZN mesta Košice č. 100 . Podnet bol vyhodnotený ako neopodstatnený.

C)	Ostatná činnosť vyplývajúca zo zákonov a iných predpisov
•	Stanovisko k čerpaniu návratných finančných zdrojov. Uznesenie MZ č. 158  zo dňa 03. 10. 2011 – prijatie úverov z VÚB a SLSP. K 06. 12. 2011 bol ukazovateľ celkového dlhu vo výške 40,64%, úverová rezerva bola k 06. 12. 2011 vo výške 21,7 mil. € podľa § 17 ods. 6 písm. a) zákona č. 583/2004 Z. z. o rozpočtových pravidlách. Ukazovatele splátkovej rezervy k 06. 12. 2011 boli vo výške 12,93% a splátková rezerva k 06.12.2011 13,5 mil. € podľa § 17 ods. 6 písm. b) zákona č. 583/2004 Z. z. o rozpočtových pravidlách. Mesto Košice spĺňalo podmienky pre prijatie návratných finančných zdrojov. 
•	Stanovisko k návrhu programového rozpočtu rozpočtu na obdobie rokov 2012 – 2014 
•	Správa o činnosti HK za rok 2011	

	V Košiciach 06. 02. 2012

Ing. Hana Jakubíková v. r 
	Hlavný kontrolór Mesta Košice

- Text správy neprešiel jazykovou úpravou -